Pensyarah

Pensyarah (kata dasar syarah  serapan  "penjelasan; penghuraian; penerangan", terbitan kata kerja  baḥatha "menghuraikan; menjelaskan; menerangkan") adalah:
 orang yang memberikan syarahan (ceramah), yang juga dipanggil penceramah; atau
 guru di universiti, iaitu orang yang memberikan kuliah.

Penolong pensyarah
Istilah bahasa Inggeris yang setara dengan penolong pensyarah ialah assistant lecturer.

Pensyarah kanan
Pensyarah kanan merupakan istilah bahasa Melayu yang setara dengan istilah bahasa Inggeris, senior lecturer.

Penolong profesor 
Penolong profesor merupakan pensyarah yang tarafnya setingkat di bawah profesor madya di universiti.

Profesor madya
Profesor madya merupakan pensyarah yang tarafnya di bawah profesor universiti. Istilah bahasa Inggeris yang setara ialah associate professor.

Profesor
Profesor merupakan tenaga akademik yang paling tinggi taraf jawatannya, biasanya mengetuai sesebuah jabatan pengajian di universiti atau pusat pengajian tinggi. Istilah bahasa Inggeris yang setara ialah professor (perhatikan perbezaan ejaan). Profesor digelar juga sebagai mahaguru.

Profesor emeritus
Profesor emeritus merupakan gelaran kepada profesor yang telah bersara sebagai suatu penghormatan. Istilah bahasa Inggeris yang setara ialah professor emeritus.

Profesor diraja
Profesor diraja merupakan gelaran tertinggi yang dianugerahkan kepada seseorang profesor oleh DYMM Yang di-Pertuan Agong.

Profesor pelawat
Profesor pelawat merupakan profesor yang diundang mengajar dan sebagainya di universiti lain (biasanya di luar negara) untuk suatu tempoh masa tertentu. Istilah bahasa Inggeris yang setara ialah visiting professor.

Profesor adjung
Profesor adjung merupakan gelaran kehormat kepada profesional, tokoh korporat dan sebagainya yang mempunyai kepakar­an dan berpengalaman luas dalam sesuatu bidang, yang dilantik sebagai tenaga pengajar sambilan di institusi pengajian tinggi.

Rujukan

Pautan luar

Kategori:Kerja pejabat
Kategori:Akademia
Kategori:Pendidikan tinggi